મને લાગે છે કે સાર્થ જોડણી કોશે આની સમજણ આપવી જોઈએ જેથી જે વિદ્યાર્થીઓ બિન-ગુજરાતી વાતાવરણમાંથી આવે છે તેને સરળતા પડે. આજકાલ ફોન તથા અન્ય ઉપકરણો પર ટેક્સ્ટ વહેવારનું ચલણ વધી ગયું છે ત્યારે એમ લાગે છે કે “ક્ષ” ને બદલે ક્શ અને “જ્ઞ” બદલે ગ્ન વપરાય તો વાંધો આવે તેમ નથી. તદુપરાંત મેં એ પણ જોયું છે કે અહી જે ગાવાવાળાઓ આવે છે ટે ગીત ગમે તે ભાષામાં હોય તો પણ અંગ્રેજીમાં લખી લે છે અને ગાય છે. જીવંત ભાષા એ છે જે પાણીની જેમ વહેતી રહે અને આ ઝડપથી બદલાતી દુનિયામાં થતાં પરિવર્તનોને સમાવી લે. તો જ ભાષા લોકપ્રિય બનશે.